100. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ.1085751/3289/0014 της 25 Ιουλ./16 Αυγ.1989 (ΦΕΚ Β΄ 599) Κατάργηση της διαδικασίας παρακολούθησης της υγροσκοπικότητας και της φύρας κατά το στάδιο της βιομηχανοποίησης του καπνού σε φύλλα για την παραγωγή τσιγάρων. Έχοντας υπόψη: 1.Τις διατάξεις του Νόμ. 1439/1984 «φορολογία κατανάλωσης καπνοβιομηχανικών προϊόντων και άλλες διατάξεις» με τις οποίες προσαρμόσθηκε η νομοθεσία μας για τη φορολογία κατανάλωσης καπνοβιομηχανικών προϊόντων προς το αντίστοιχο δίκαιο της Ευρωπαϊκής Κοινότητας και ως βάση υπολογισμού της φορολογίας των τσιγάρων λαμβάνεται ο αριθμός των παραγόμενων τεμαχίων τσιγάρων (1.00 τεμάχια = μία φορολογική μονάδα) και όχι το βάρος του εισαγόμενου για βιομηχανοποίηση καπνού σε φύλλα. 2.Το άρθρ. 26 του ίδιου νόμου, με το οποίο καταργήθηκαν οι διατάξεις του άρθρ. 10 του από 13/16 Απρ. 1920 Β. Δ/τος «Περί Κώδικος Νόμων περί φορολογίας καπνού», του άρθρ. 8 του Ν.Δ. 30/8-2/9/1925 και του άρθρ. 1 του Ν.Δ. 606/1941 με τις οποίες είχαν ορισθεί το ποσοστό ύγρανσης του προς βιομηχανοποίηση καπνού σε φύλλα και η φύρα (2%) που αναγνωρίζονταν ως δικαιολογημένη κατά τη βιομηχανική παραγωγή. 3.Την παρ. 4 της αριθ. Κ. 10982/2583/30.12.1980 διαταγής μας σύμφωνα με την οποία, από 16.1.1981 ο έλεγχος των διαμερισμάτων των καπνοβιομηχανιών περιορίστηκε στις ένσημες ταινίες φορολογίας καπνού το βάρος δε του εισαγόμενου για βιομηχανοποίηση καπνού σε φύλλα παρακολουθείται, από τις αρμόδιες Υπηρεσίες, μόνο για στατιστικούς λόγους και καταγράφεται στο οικείο βιβλίο, χωρίς να αφαιρείται το ποσοστό ύγρανσης 5%. 4.Το από 19.1.1989 πρακτικό της επιτροπής της παρ. 1 του άρθρ. 15 του Νόμ. 1439/1984 που συγκροτήθηκε με την αριθ. Κ. 2516/496/6.4.87 απόφαση του Υπουργού Οικονομικών, όπως τροποποιήθηκε με την αριθ. Κ. 7292/1410/19.11.88 όμοια, με το οποίο αποφαίνεται ότι η διαδικασία παρακολούθησης του ποσοστού ύγρανσης και της φύρας που προκύπτει κατά τη βιομηχανοποίηση του καπνού δεν εξυπηρετούν καμιά σκοπιμότητα, μετά την εφαρμογή των διατάξεων του Νόμ. 1439/1984 και εισηγείται τον τρόπο προσδιορισμού του βάρους του καπνού σε φύλλα που εισάγεται στα καπνεργοστάσια για την παραγωγή τσιγάρων. Σελ. 320,504(α) Τεύχος 1176 – Σελ. 88 5.Το γεγονός ότι με την κατάργηση της διαδικασίας προσδιορισμού του βάρους του καπνού σε φύλλα που εισάγεται στα καπνεργοστάσια για βιομηχανοποίηση βάσει του ποσοστού ύγρανσης, καθώς και της φύρας που αναγνωρίζεται σαν δικαιολογημένη κατά την βιομηχανική παραγωγή, δεν παραβλάπτονται τα συμφέροντα του Δημοσίου, αλλά αντίθετα απλουστεύονται οι διαδικασίες που στηρίζονται σε ήδη καταργημένες διατάξεις, αποφασίζουμε: 1.Καταργούμε τη διαδικασία προσδιορισμού του βάρους του εισαγόμενου στα καπνεργοστάσια καπνού σε φύλλα για την παραγωγή τσιγάρων, βάσει του ποσοστού ύγρανσης 5% καθώς και της φύρας που αναγνωρίζεται σαν δικαιολογημένη κατά τη βιομηχανική παραγωγή, η οποία βασίζεται στις διατάξεις του άρθρ. 10 του από 13/16 Απρ. 1920 Β. Δ/τος «Περί Κώδικος νόμων περί φορολογίας Καπνού» του άρθρ. 8 του Ν.Δ. 30/8-2/9/1925 και του άρθρ. 1 του Ν.Δ. 606/1941 οι οποίες καταργήθηκαν με το άρθρ. 26 του Νόμ. 1439/1984. 2.Ο έλεγχος των διαμερισμάτων των καπνοβιομηχανιών θα διενεργείται κάθε τρεις μήνες και θα περιορίζεται μόνο στις ένσημες ταινίες φορολογίας καπνού και όχι στον καπνό. 3.Για την πίστωση της τηρούμενης, από τις αρμόδιες Δ.Ο.Υ ., μερίδας της κίνησης των αποθεμάτων καπνού σε φύλλα κάθε καπνοβιομηχανίας στις αποθήκες της, θα λαμβάνεται το βάρος των δεμάτων καπνού σε φύλλα που εξάγονται από τις αποθήκες με προορισμό τη βιομηχανοποίηση, όπως προκύπτει από τα στοιχεία (πρωτόκολλα ελέγχου αποταμιευμένου καπνού και ζυγολόγια) του ετήσιου ελέγχου των αποθεμάτων καπνού σε φύλλα που διενεργείται από τα αρμόδια όργανα. 4.Από την έναρξη ισχύος της παρούσας θεωρείται ως περαιωθείσα κάθε εκκρεμής περίπτωση που τυχόν υπάρχει στις αρμόδιες ΔΟΥ και αφορά τις διαδικασίες που καταργούνται με την παρούσα απόφαση. 5.Επίσης καταργείται η συμπλήρωση και υποβολή στις προϊστάμενες Αρχές εντύπων και στοιχείων που αναφέρονται στην καταργούμενη με την παρούσα διαδικασία. 6.Η ισχύς της παρούσας αρχίζει από 1 ης  Αυγ. 1989. Κυρώθηκε και από τη δημοσίευσή της έχει ισχύ νόμου από το εδάφ. α΄ της παρ. 5 άρθρ. 51 Νόμ. 1882/1990, ΦΕΚ Α΄ 43, (διόρθ. σφαλμ. στο ΦΕΚ Α΄ 51/6.4.1990), (τόμ. 27 σελ. 196,427). 28.Ε.α.100 Κώδικας Φορολογίας Καπνού 